LV Eiropas Savienības Oficiālais Vēstnesis L 242/1

KOMISIJAS DELEĢĒTĀ REGULA (ES) 2016/1611

(2016. gada 7. jūlijs)

par Eiropas Savienības ierēdņu un pārējo darbinieku komandējumiem uz dalībvalstīm piemērojamās tabulas pārskatīšanu

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Savienības Civildienesta noteikumus un Pārējo darbinieku nodarbināšanas kārtību, kas noteikti Padomes Regulā (EEK, Euratom, EOTK) Nr. 259/68 (1), un jo īpaši Civildienesta noteikumu 112. panta 2. punktu un VII pielikuma 13. pantu,

pēc apspriešanās ar Civildienesta noteikumu komiteju,

pēc apspriešanās ar Eiropas Savienības iestāžu un citu struktūru personāla pārstāvjiem,

tā kā:

(1) Saskaņā ar Civildienesta noteikumu VII pielikuma 13. panta 3. punktu Eurostat ir iesniedzis ziņojumu (2) par viesnīcu, restorānu un sabiedriskās ēdināšanas cenu attīstību.

(2) Šis ziņojums liecina, ka būtu jāpārskata dienas nauda un viesnīcas izmaksu maksimālais apjoms, lai ņemtu vērā viesnīcu, restorānu un sabiedriskās ēdināšanas cenu attīstību.

(3) Dienas naudai un viesnīcas izmaksu maksimālajam apjomam piemērojamās tabulas pārskatīšana ietver sarežģītu ekonomisko un/vai sociālo situāciju novērtējumu, kurā likumdevējam ir plaša rīcības brīvība.

(4) Eiropas Savienības Civildienesta noteikumu un Pārējo darbinieku nodarbināšanas kārtības pēdējās reformas gaitā tika uzsvērts, ka visām publiskās pārvaldes iestādēm un to darbiniekiem ir jāpieliek īpašas pūles, lai uzlabotu efektivitāti un pielāgotos mainīgajai ekonomiskajai un sociālajai situācijai Eiropā.

(5) Pēc Horvātijas pievienošanās Eiropas Savienībai 2013. gada 1. jūlijā to izdevumu atlīdzinājumam, kuri ierēdņiem un pārējiem darbiniekiem radušies saistībā ar komandējumiem šajā valstī, būtu jāpiemēro noteikumi, kas izklāstīti Civildienesta noteikumu VII pielikuma 13. panta 2. punkta a) apakšpunktā,

IR PIEŅĒMUSI ŠO REGULU.

1. pants

Ar šo Civildienesta noteikumu VII pielikuma 13. panta 2. punkta a) apakšpunktā iekļauto komandējumu izdevumu tabulu aizstāj ar šādu tabulu:

Galamērķis Viesnīcas izmaksu maksimālais apjoms Dienas nauda Beļģija 148 102 Bulgārija 135 57 Čehija 124 70 Dānija 173 124 Vācija 128 97 Igaunija 105 80 Īrija 159 108 Grieķija 112 82 Spānija 128 88 Francija 180 102 Horvātija 110 75 Itālija 148 98 Kipra 140 88 Latvija 116 73 Lietuva 117 69 Luksemburga 148 98 Ungārija 120 64 Polija 138 88 Nīderlande 166 103 Austrija 132 102 Polija 116 67 Portugāle 101 83 Rumānija 136 62 Slovēnija 117 84 Slovākija 100 74 Somija 142 113 Zviedrija 187 117 Apvienotā Karaliste. 209 125

2. pants

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2016. gada 7. jūlijā Komisijas vārdā – priekšsēdētājs Jean-Claude JUNCKER

(1) OV L 56, 4.3.1968., 1. lpp.; regulā jaunākie grozījumi izdarīti ar Regulu (EK, Euratom) Nr. 1023/2013 (OV L 287, 29.10.2013., 15. lpp.).

(2) Komisijas dienestu darba dokuments – Eurostat Report on the 2015 update of mission expenses (daily subsistence allowances and hotel ceilings) – Atsauce: Ares(2015)6009670 – 22.12.2015. Pieejams šādā tīmekļa vietnē: https://circabc.europa.eu/sd/a/0bbefcd7-ef76-4825-812d-dc78be24b36b/Ares_2015_6009670_UpdateMissionExpenses.7z.